जिल्ला स्वास्थ्य कार्यालयको तथ्याङ्क अनुसार आर्थिक वर्ष २०७४÷७५ मा मात्रै ताप्लेजुङमा २० वर्षको उमेरमा आमा बन्ने वा शिशु जन्माउनेको सङ्ख्या ३१.३८ प्रतिशत रहेका छन् । जिल्ला स्वास्थ्य कार्यालयका सूचना अधिकारी पुण्यमणि तिम्सिनाका अनुसार गएको आवमा कुल एक हजार १७२ जनाले शिशु जन्माएका छन् । उक्त सङ्ख्यामध्ये जिल्ला अस्पतालमा सात सय १९ जनाले प्रसूति सेवा लिएको सूचना अधिकारी तिम्सिनाले जानकारी दिनुभयो ।
